# Budňanská skala

### Z Wikipédie

Budňanská skala
Budňanská skala

Budňanská skala je zaujímavý geologický odkryv zvrásnených vrstiev vápencov a bridlíc pri moste cez rieku Berounku v obci Budňany (dnes Karlštejn) pod hradom Karlštejn.

Odkryv je tvorený zvrásnenými vrstvami najvyššieho silúru a najstaršieho devónu, čo sú morské usadeniny, ktoré sa tu uložili asi pred 380 - 420 miliónmi rokov. Lokalita je uznaná ako medzinárodný pomocný stratotyp hranice silúr - devón. Vlastná hranica prebieha medzi vrstvami č. 41 a 42, a je na stene označená bronzovými doskami.

Skala na nachádza priamo oproti cestnému mostu na Karlštejne. 50 metrov vľavo od mosta sú do skalnej steny vsadené tri bronzové dosky. Z väčšej vzdialenosti, najlepšie zo stredu nového mosta je zreteľné nápadné disharmonické zvrásnenie celej steny. Pevné lavice vápencov, ktoré sú odolnejšie proti deformácii, sú zvrásnené do tvaru písmena M, zatiaľ čo lepšie tvárne doskovité vápence nad i pod lavicami vytvárajú omnoho zložitejšiu vrásovú skladbu.

Budňanská skala je súčasťou Národnej prírodnej rezervácie Karlštejn.

Zdroj: "http://sk.wikipedia.org../../../b/u/d/Bud%C5%88ansk%C3%A1_skala.html"

Kategórie: Prírodné rezervácie v Česku | Historická geológia

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky